dykkender
Store norske leksikon,Biologi,Dyreriket,Ryggstrengdyr,Virveldyr,Fugler,Andefugler
Dykkender omfatter en gruppe slekter i andefamilien. Tilsvarende samlebetegnelser er gressender og fiskender. Dykkender ferdes på relativt dypt vann og dykker der etter føden, som hovedsakelig er bløtdyr og andre virvelløse vanndyr. De ligger dypt i vannet når de svømmer, og de må springe bortover vannflaten før de klarer å lette.
Beskrivelse Nebbet er bredt som hos gressendene, og bakre tå har bred svømmelapp som hos fiskendene. De fleste dykkender anlegger en sensommerdrakt fra rundt midten av juli til ut i august eller september/oktober. Sensommerdrakten gir hannen et utseende som mer eller mindre ligner hunnens. Bortsett fra hos havella anlegges praktdrakten allerede i september–oktober. Utbredelse Dykkendene er utbredt over hele Jorden. Noen hekker ved ferskvann, andre ved saltvann. Følgende dykkandarter hekker i Norge:  taffeland toppand bergand ærfugl praktærfugl havelle svartand sjøorre kvinand  Sjeldne gjester er:  rødhodeand ringand hvitøyeand purpurhodeand brilleærfugl harlekinand brilleand islandsand  Stellerand er vanlig i Øst-Finnmark, men er ikke påvist rugende. Systematikk Systematisk tilhører dykkendene andefamilien og omfatter stamme (tribus) Aythyini og stamme Mergini. Mergini omfatter foruten dykkender også fiskendene. Les mer i Store norske leksikon fugler ender